### Beslutning

Weena Lassen og Magistratsafdelingen for Teknik og Miljø med bemærkning, at byrådet i sit møde den 29. april 2020 har vedtaget Magistratens foranstående indstilling af 20. april 2020.

Magistratsafdelingen for Teknik og Miljø udarbejder notat.

Offentlig fremlæggelse af forslag til Temaplan for erhvervsarealer i [adresse]. Tillæg nr. 66 til Kommuneplan 2017.

### Resumé

Temaplan for erhvervsarealer er et tillæg til Kommuneplan 2017, der fastlægger nye kommuneplanrammer for byens erhvervsarealer.

Formålet er optimering af arealanvendelsen i både de etablerede og de ubebyggede erhvervsområder samt sikring af større hensyntagen til produktionserhvervene jf. ændringen af Planloven fra juni 2017.

På baggrund af en analyse af byens erhvervsområder redegøres der med temaplanen for, hvilke arealer der kan opfylde de forskellige virksomhedstypers behov. Vurderingen er, at der med de nye rammer vil være områder, der dækker langt de fleste virksomhedstypers behov.

I [adresse] beskrives, hvordan miljøkonflikter fremover skal søges forebygget ved hjælp af fastlæggelse af konsekvenszoner rundt om områder forbeholdt produktionserhverv, og hvordan en modernisering og fortætning i nogle af de ældre, etablerede erhvervsområder muliggøres.

Som opfølgning på temaplanen foreslås udarbejdet en fremadrettet strategi for udvikling og monitorering af erhvervsarealerne i [adresse].

### Indstilling

At 1) forslag til Temaplan for erhvervsarealer i [adresse] som fremgår af bilag 1 og 2 godkendes til offentlig fremlæggelse i otte uger,

At 2) miljøvurdering af forslag til Temaplan for erhvervsarealer, som fremgår af bilag 3, godkendes til offentliggørelse sammen med temaplanforslaget,

At 3) de indkomne bidrag fra ”Indkaldelse af idéer og forslag til temaplanlægningen” besvares, som det fremgår af bilag 4

At 4) forslag til Temaplan for erhvervsarealer suppleres af en strategi for den fremtidige udvikling og monitorering af erhvervsarealer, der fremsendes til byrådet sammen med indstilling om den endelige vedtagelse af temaplanen.

### Sagens forløb

20-04-2020 Magistraten

Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 16. april 2020.

Henvisningen på side 41 rettes.

Inga Mogensen tog forbehold.

 29-04-2020 Aarhus Byråd

Weena Lassen og Magistratsafdelingen for Teknik og Miljø med bemærkning, at byrådet i sit møde den 29. april 2020 har vedtaget Magistratens foranstående indstilling af 20. april 2020.

Magistratsafdelingen for Teknik og Miljø udarbejder notat.